Viliam Čacho

Mgr. Viliam Čacho (* 11. december 1977) je bývalý slovenský hokejový útočník a hokejový tréner. V drese  odohral tri zápasy, v ktorých strelil 1 gól a získal na Zimnej univerziáde v roku 2001 zlatú medailu. V najvyššej slovenskej súťaži odohral vyše päťsto zápasov, najväčší klubový úspech dosiahol v sezóne 2005/2006, keď s Nitrou získal bronzové medaily.

Klubový hokej 
Je odchovancom Trenčína, s extraligovým hokejom začínal v Banskej Bystrici v ročníku 1998/99. Neskôr hrával v MHC Martin a MsHK Žilina, od sezóny 2004/05 do sezóny 2006/07pôsobil v HK Dynamax Nitra, kedy prestúpil do Dukly Trenčín. V sezóne 2007/08 sa stal štvrtým najproduktívnejším hráčom mužstva. Oblieka dres s číslom 48. V sezóne  2008/09 nebol klub s jeho výsledkami spokojný a v januári ho uvoľnil do MsHK Garmin Žilina. 

V sezóne 2009/10 hral v Poľsku za klub KH Sanok. Jeho posledným hráčskym angažmánom bol prvoligový klub Dukla Michalovce.

Štatistiky  

(klubové štatistiky sú z 19. marca 2009)

Rodinný život 
Viliam Čacho je ženatý a má dve deti. Jeho syn Viliam je slovenským hokejovým reprezentanom.

Referencie

Externé odkazy 
 

Slovenskí hokejisti
Slovenskí hokejoví útočníci
Hráči HC Banská Bystrica‎
Hráči MHC Martin‎
Hráči HK Nitra
Hráči MHC Martin‎
Hráči MsHK Žilina‎